බංගලාදේශයේ දකුණු දිග නයපාරා රෝහින්ග්‍යා සරණාගත කඳවුරේ ඇතිවූ ගින්නකින් නිවාස විශාල සංඛ්‍යාවක් විනාශ වී ඇතැයි එක්සත් ජාතීන්ගේ සංවිධානය පවසයි.ඔවුන් පවසන්නේ ගින්නෙන් නිවාස 550ක් පමණ විනාශ වී 3,500කට පමණ වාසස්ථාන අහිමිවී ඇති බවයි.කඳවුරේ ඊ කොටස සම්පූර්ණයෙන්ම විනාශ වී ඇති බවත් සරණාගතයින්ගේ සියලු දේ ගිනිබත්වී ඇති බවත් පැවසේ.ගින්න මැඩපැවැත්වීම සඳහා ගිනි නිවීමේ හමුදාව වහාම කැඳවා ඇති නමුත් ගින්න නිවීම සඳහා පැය දෙකකටත් වැඩිකාලයක් ගතවූ බව සඳහන් වේ.